Projekts

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2013. gada \_\_\_\_\_\_\_\_\_

**.§**

**Par informatīvo ziņojumu „Par nodokļu atvieglojumu pilnveidošanu lauksaimniecības produkcijas ražotāju un pārtikas produkcijas ražotāju attīstības veicināšanai”**

1. Pieņemt zināšanai iesniegto informatīvo ziņojumu.

2. Finanšu ministrijai sagatavot un iesniegt izskatīšanai Ministru kabinetā valsts 2014.gada budžeta likumprojekta paketē šādus likumprojektus:

2.1. likumprojektu „Grozījumi likumā „Par iedzīvotāju ienākuma nodokli””, nosakot, ka no 2014. līdz 2020.gadam summas, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai, netiek iekļautas ar iedzīvotāju ienākuma nodokli apliekamajā ienākumā;

2.2. likumprojektu ”Grozījumi likumā „Par akcīzes nodokli””:

2.2.1. paredzot lauksaimniecības produkcijas ražotājam maksāt minimālo akcīzes nodokļa līmeni;

2.2.2. paredzot, ka Ministru kabinets nosaka dīzeļdegvielas patēriņa diferencētās likmes par katru lauksaimniecības produkcijas ražotāja atbalstam deklarēto un apstiprināto lauksaimniecībā izmantojamo zemes hektāru;

2.2.3. svītrojot normu, kas paredz Ministru kabinetam deleģējumu noteikt dīzeļdegvielas maksimālo kopējo daudzumu saimnieciskajam gadam;

2.2.4. nosakot, ka nodokļa atbrīvojums dabasgāzei, ko izmanto lauksaimniecībā izmantojamās zemes segto platību (siltumnīcu) un rūpniecisko mājputnu novietņu (kūts) un inkubatoru siltumapgādei, kā arī lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai lauksaimniecības izejvielu pirmapstrādes telpās, tiek saglabāts pēc 2013.gada;

2.2.5. nosakot, ka dabasgāzei, kuru izmanto par kurināmo pārtikas produkcijas ražošanā, pēc 2013.gada tiek piemērota minimālā akcīzes nodokļa likme 3,95 lati par 1000 m3.

Ministru prezidents V.Dombrovskis

Valsts kancelejas direktore E.Dreimane

Zemkopības ministre L.Straujuma

2013.07.25. 16:29

A.Karlapa,

67027216; Agrita.Karlapa@zm.gov.lv